open-index/open-wikipedia-markdown huggingface dataset:
ரசுவா மாவட்டம்

**ரசுவா மாவட்டம்**  (Rasuwa District) (,  தெற்காசியாவின் நேபாள நாட்டின், மத்திய வளர்ச்சி பிராந்தியத்தில் உள்ள பாக்மதி மாநிலத்தில் அமைந்த  13 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **துன்சே** நகரம் ஆகும். துன்சே நகரம், காட்மாண்டு நகரத்திலிருந்து நூற்றி இருபது கிலோ மீட்டர் தொலைவில் உள்ளது.

இம்மாவட்டம் நேபாளத்தின் எழுபத்தி ஐந்து மாவட்டங்களில் ஒன்றாகும்.
பாக்மதி மண்டலத்தில் அமைந்த ரசுவா மாவட்டத்தின் பரப்பளவு 1,544 ஆகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்கள் தொகை 43,300 ஆகும். இம்மாவட்டம் 9,778 குடியிருப்பு வீடுகளைக் கொண்டுள்ளது. இம்மாவட்டத்தில் நேபாள மொழி மற்றும் *தமாங்*  மொழிகள் பேசப்படுகிறது.  மத்திய வளர்ச்சி பிராந்தியத்தில் இமயமலையில் அமைந்த பதினாறு மாவட்டங்களில் சிராஹா மாவட்டம் மிகவும் சிறியதாகும். இமாவட்டத்தின் வடக்கு எல்லையாக திபெத் தன்னாட்சிப் பகுதி அமைந்துள்ளது.

ஒன்பது தொகுதிகளைக் கொண்ட 18 கிராமிய நகராட்சிகள் இம்மாவட்டத்தில் உள்ளது.
நெடுஞ்சாலை எண் 21, இம்மாவட்டத் தலைமையிடமான துன்சே நகரத்தை சாலை வழியாக காட்மாண்டு நகரத்துடன் இணைக்கிறது.

## பெயர்க் காரணம்
*ராசௌவா*  என்பதற்கு திபெத்திய மொழியில் *ரா*  என்பதற்கு ஆடுகள் என்றும், *சௌவா* என்பதற்கு புல் மேய்தல் என்று பொருள். இம்மாவட்டம் ஆடுகளுக்கும், மேய்ச்சல் நிலங்களுக்கும் பெயர் பெற்றது. பின்னர் இப்பெயர் *ரசுவா*  என மருவிற்று.

## புவியியல் மற்றும் தட்ப வெப்பம்

இம்மாவட்டம் கடல் மட்டத்திலிருந்து 300 மீட்டர் முதல் 6,000 மீட்டர் உயரம் வரை இமயமலையில்  பரவியுள்ளது. எனவே இம்மாவட்டத்தின் தட்ப வெப்பம் மேல் வெப்ப மண்டலம்,  மிதவெப்ப வளையம்,  மிதமான காலநிலை, மான்ட்டேன்#ஆல்ப்ஸ் மலைக் காலநிலை,   துருவப் பகுதி காலநிலை, வெண்பனி படர்ந்த பகுதிகள் மற்றும் டிரான்ஸ் - இமயமலை பாலவனக் காலநிலை  என  ஏழு  காலநிலைகளில் காணப்படுகிறது.
இம்மாவட்டத்தில் காடுகள் 31.43% ஆகவும், என்றும் பனி படர்ந்த பகுதி 16.63% ஆகவும் உள்ளது.

## சுற்றுலா
ரசுவா மாவட்டத்தின் வடக்கில் கோசிகுந்தா ஏரி மற்றும் லாங்டங் மலைகள் சுற்றுலா பயணிகளைக் கவரும் வண்ணம் உள்ளது.

## கிராமிய நகராட்சிகள்
 
ரசுவா மாவட்டம் பதினெட்டு கிராம வளர்ச்சி மன்றங்களைக் கொண்டுள்ளது.

## இதனையும் காண்க
*நேபாள மாநிலங்கள்
*நேபாளத்தின் மாவட்டங்கள்
* நேபாள நகரங்கள்
*நேபாள கிராமிய நகராட்சிகள்

## மேற்கோள்கள்

* Rasuwa District Profile 2011 

## வெளி இணைப்புகள்
*rasuwaonline.com 

பகுப்பு:நேபாளத்தின் மாவட்டங்கள்
பகுப்பு:பாக்மதி மாநிலம்
பிசுமார்க் நீலக்கல் அட்டிகை

**பிசுமார்க் நீலக்கல் அட்டிகை** (*Bismarck Sapphire Necklace*), 1935 இல் கார்ட்டியர் நிறுவனத்தினால் வடிவமைக்கப்பட்ட நீலக்கல் பதிக்கப்பட்ட ஒரு அட்டிகை ஆகும்.  2010 ஆம் ஆண்டு நிலவரப்படி, இந்த அட்டிகை ஐக்கிய அமெரிக்காவின் வாசிங்டன் டி.சி. இல் உள்ள சிமித்சோனியன் நிறுவனத்தின் இயற்கை வரலாற்றுக்கான தேசிய அருங்காட்சியகத்தில் உள்ளது. இந்த அருங்காட்சியகத்தில் உள்ள நிலவியல், இரத்தினக்கல், கனிமங்கள் ஆகியவற்றுக்கான ஜனட் அனன்பேர்க் ஊக்கர் மண்டபத்தில், ஹால் நீலக்கல் வைர அட்டிகைக்கும் லோகன் நீலக்கல்லுக்கும் இடையில் இது காட்சிக்கு வைக்கப்பட்டுள்ளது. இந்த அட்டிகைக்கு கோமகள் மோனா வொன் பிசுமார்க்கின் பெயரைத் தழுவிப் பெயரிடப்பட்டது. இவரே 1967 இல் இந்த அட்டிகையை சிமித்சோனிய நிறுவனத்துக்கு நன்கொடையாக அளித்தவர். 1926 இல் அரிசன் வில்லியத்துடனான தேன்நிலவுப் பயணத்தின்போது, கோமகள் இதில் பதிக்கப்பட்டிருக்கும் நீலக்கல்லை இலங்கையில் வாங்கினார்.

இந்த அட்டிகை இரட்டை வைரக்கற்களால் இணைக்கப்பட்ட பிளாட்டினத்தாலான ஒற்றைச் சங்கிலியையும் பதக்கத்தையும் கொண்டது. 98.6 கரட் (19.72 கி) நீலக்கல், பதக்கத்தில் பதிக்கப்பட்டுள்ளது. பதக்கத்தில் நீலக்கல்லைச் சுற்றி வைரங்களும், எட்டுச் சிறிய நீலக்கற்களும் பதிக்கப்பட்டுள்ளன.

## மேற்கோள்கள்
 

பகுப்பு:நகைகள்
பகுப்பு:தனிப்பட்ட இரத்தினக்கற்கள்
தனஹு மாவட்டம்

**தனஹு மாவட்டம்** (Tanahun District) (), தெற்காசியாவின் நேபாள நாட்டின், மேற்கு வளர்ச்சி பிராந்தியத்தின், மாநில எண் 4-இல், கண்டகி மண்டலத்தில் அமைந்துள்ளது. இது நேபாளத்தின் எழுபத்தி ஐந்து மாவட்டங்களில் ஒன்றாகும். தனஹூ மாவட்டத்தின் நிர்வாகத் தலைமையிடம் *தமௌலி நகரம்*  ஆகும். 

1,546 சதுர கிலோ மீட்டர் பரப்பளவு கொண்ட தனஹு மாவட்டத்தின் மக்கள் தொகை, 2011-ஆம் ஆண்டில் மக்கள் தொகை கணக்கெடுப்பின் படி 3,23,288 ஆகும். நேபாள நாட்டின் நடுபகுதியில் அமைந்த தனஹு மாவட்டத்தின் அஞ்சல் குறியீட்டெண் 33900 ஆகும்.

மகாபாரத காவியத்தை இயற்றிய வேதவியாசர் சேட்டி மற்றும் மடி எனும் இரண்டு ஆறுகள் கூடுமிடமான தமௌலி நகரத்தில் பிறந்தவர் எனக் கருதப்படுகிறது. எனவே வேதவியாசர் நினைவாக தமௌலி நகரத்தின் நகராட்சி மன்றத்திற்கு வேதவியாசர் நகராட்சி மன்றம் எனப் பெயரிடப்பட்டுள்ளது. தமௌலியில் சேட்டி மற்றும் மடி எனும் இரண்டு ஆறுகள் கூடுமிடத்தில் உள்ள குகையில் வேதவியாசர் தியானம் செய்ததாக கூறப்படுகிறது.

## புவியியல் மற்றும் தட்ப வெப்பம்
தனஹு மாவட்டம் கடல் மட்டத்திலிருந்து 300 மீட்டர் முதல் 2,000 மீட்டர் உயரம் வரை இமயமலையில்  பரவியுள்ளது. எனவே இம்மாவட்டத்தின் தட்ப வெப்ப நிலை கீழ் வெப்ப மண்டலம், மேல் வெப்ப மண்டலம் மற்றும் மிதவெப்ப வளையம் என  மூன்று  காலநிலைகளில் காணப்படுகிறது. 

## ஆன்மிகத் தலங்கள்
தனஹு மாவட்டத்தில் வியாச குகை, பஞ்சபாண்டவர் கோயில், நிர்ஜல மாய் கோயில்கள் உள்ளது.

## கிராம வளர்ச்சி மன்றங்களும், நகராட்சிகளும்
 
தனஹு இம்மாவட்டம் முப்பத்தி ஒன்பது கிராம வளர்ச்சி மன்றங்களும், மூன்று நகராட்சிகளையும் கொண்டுள்ளது.

## இதனையும் காண்க
*நேபாள மாநிலங்கள்
*நேபாளத்தின் வளர்ச்சி பிராந்தியங்கள்  
*நேபாளத்தின் மண்டலங்கள்
*நேபாளத்தின் மாவட்டங்கள்

## மேற்கோள்கள்

## வெளி இணைப்புகள்
* தனஹு மாவட்ட இணையதளம் 
*தனஹு மாவட்ட வரைபடங்கள் 

நேபாள மாநில எண் 4

 
பகுப்பு:கண்டகி பிரதேசம்
மகோத்தரி மாவட்டம்

**மகோத்தரி மாவட்டம்** (Mahottari District) (,),  நேபாள நாட்டின் தெராய் சமவெளியில் உள்ள மாதேஷ்  மாநிலத்தின் எட்டு மாவட்டங்களில் ஒன்றாகும். இம்மாவட்ட நிர்வாகத் தலைமையிடம் **ஜலஸ்வர்** நகரம் ஆகும்.

ஜனக்பூர் மண்டலத்தில் அமைந்த இரண்டு மாவட்டங்களில் ஒன்று மகோத்தரி மாவட்டம், மற்றொன்று தனுஷா மாவட்டம் ஆகும்.  மகோத்திரி மாவட்டத்தின் பரப்பளவு 1,002 சதுர கிலோ மீட்டர் ஆகும். 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்ட மக்கள் தொகை 6,27,580 ஆக உள்ளது.மைதிலி மொழி (80%), நேபாளி மொழி  (7.2%) மற்றும் பிற மொழிகள் (5.5%)  பேசும் மக்கள் இம்மாவட்டத்தில் உள்ளனர். 

இம்மாவட்டத்தில் சிவபெருமானுக்கு அர்ப்பணிக்கப்பட்ட ஜலேஸ்வர் கோயில் ஜலேஸ்வர் நகரத்தில்  அமைந்துள்ளது. ஜலேஸ்வர் நகரம் இந்திய-நேபாள எல்லையிலிருந்து  சில கிலோ மீட்டர் தொலைவில்  அமைந்துள்ளது.

## புவியியல் மற்றும் தட்ப வெப்பம்
இந்தியாவின் பிகார் மாநிலத்தை தெற்கு எல்லையாக கொண்டது மகோத்தரி மாவட்டம். இதன் என்பத்தி ஐந்து விழுக்காடு பகுதிகள் தராய் சமவெளியில் அமைந்துள்ளது. மகோத்தரி மாவட்டம் கடல் மட்டத்திலிருந்து 300 மீட்டருக்கும் கீழிலிருந்து  1,000 மீட்டர் உயரம் வரை  பரவியுள்ளது. எனவே இம்மாவட்டத்தின் தட்ப வெப்பம், கீழ் வெப்ப மண்டலம்,மேல் வெப்ப மண்டலம்,  என  இரண்டு  காலநிலைகளில் காணப்படுகிறது. 

## கிராம வளர்ச்சி மன்றங்கள் மற்றும் நகராட்சிகள்

2011-ஆம் ஆண்டில் மக்கள் தொகை கணக்கெடுப்பின் படி, மகோத்தரி மாவட்டம் மூன்று நகராட்சி மன்றங்களையும், எழுபத்தி நான்கு கிராம வளர்ச்சி மன்றங்களையும் கொண்டுள்ளது.

## இதனையும் காண்க
*நேபாள மாநிலங்கள்
*நேபாளத்தின் மாவட்டங்கள்

## மேற்கோள்கள்

## வெளி இணைப்புகள்

பகுப்பு:நேபாளத்தின் மாவட்டங்கள்
பகுப்பு:மாதேஷ் மாநிலம்
லோகன் நீலக்கல்

right|thumb|வாசிங்டன் டி. சி. யில் உள்ள இயற்கை வரலாற்றுக்கான தேசிய அருங்காட்சியகத்தில் உள்ள லோகன் நீலக்கல் அணியூசி
**லோகன் நீலக்கல்** (*Logan Sapphire*), இலங்கையில் எடுக்கப்பட்ட குறைகள் இல்லாத தலையணை வெட்டு நீலக்கல் ஆகும். கடும் நீல நிறம் கொண்ட இக்கல் உலகில் அறியப்பட்ட நீலக்கற்களுள் இரண்டாவது பெரியது. இது 422.99 கரட் (84.6 கி) அளவு கொண்டது. இது உலகின் மிகப்பெரியனவும், மிகவும் பெயர் பெற்றனவுமான நீலக்கற்களுள் ஒன்று. இது ஏறத்தாழ ஒரு கோழி முட்டையின் அளவு கொண்டது. திருமதி பொலி லோகன் என்பவர் 1960ல் இந்தக் கல்லை சிமித்சோனிய நிறுவனத்துக்கு நன்கொடையாக வழங்கினார்.. அவர் பெயரிலேயே இக்கல் "லோகன் நீலக்கல்" என அழைக்கப்படுகிறது.

ஆடையூசி (brooch) ஒன்றில் பதிக்கப்பட்டுள்ள லோகன் நீலக்கல்லைச் சுற்றி இருபது வைரக் கற்கள் பதிக்கப்பட்டுள்ளன. இந்த வைரக்கற்கள் மொத்தமாக 16 கரட் (3.2 கி) அளவுள்ளவை. இது தற்போது வாசிங்டன் டி. சி. யிலுள்ள சிமித்சோனிய நிறுவனத்தின் இயற்கை வரலாற்றுக்கான தேசிய அருங்காட்சியகத்தில் உள்ளது. இந்த அருங்காட்சியகத்தில் உள்ள நிலவியல், இரத்தினக்கல், கனிமங்கள் ஆகியவற்றுக்கான ஜனட் அனன்பேர்க் ஊக்கர் மண்டபத்தில், ஹால் நீலக்கல் வைர அட்டிகைக்கும் பிசுமார்க் நீலக்கல் அட்டிகைக்கும் அருகில் இந்தக் கல் காட்சிக்கு வைக்கப்பட்டுள்ளது.

## மேற்கோள்கள்

## வெளி இணைப்புகள்
*High Definition Video of The Logan Sapphire Brooch

பகுப்பு:தனிப்பட்ட இரத்தினக்கற்கள்
ஹால் நீலக்கல் வைர அட்டிகை

right|thumb|வாசிங்டன் டி. சி. யில் உள்ள இயற்கை வரலாற்றுக்கான தேசிய அருங்காட்சியகத்தில் வைக்கப்பட்டுள்ள ஹால் நீலக்கல் வைர அட்டிகை.
**ஹால் நீலக்கல் வைர அட்டிகை** (*Hall Sapphire and Diamond Necklace*) என்பது, நீலக்கல்லும், வைரக்கற்களும் பதிக்கப்பட்ட ஒரு அட்டிகை ஆகும். இதில் இலங்கையில் பெறப்பட்டனவும், மொத்தமாக 195 கரட் அளவு கொண்டனவுமான ஒரே மாதிரியான 36 நீலக்கற்களும், அதைச் சுற்றிலும் மொத்தம் 83.75 கரட் அளவுள்ள 435 பட்டை தீட்டிய வைரக் கற்களும் பதிக்கப்பட்டுள்ளன. நீலக்கற்கள் தலையணை வெட்டு (cushion-cut) முறையில் வெட்டப்பட்டுள்ளன. வைரங்களிற் சில பேரிக்காய் வடிவம் கொண்டவை. ஏனையவை வட்டமாக வெட்டப்பட்டவை. அட்டிகை பிளாட்டினத்தில் செய்யப்பட்டது.

இது அரி வின்சுட்டன் நிறுவனத்தால் வடிவமைக்கப்பட்டது. இது தற்போது சிமித்சோனிய நிறுவனத்தின் ஒரு பகுதியாகிய, வாசிங்டன் டி. சி. யில் உள்ள இயற்கை வரலாற்றுக்கான தேசிய அருங்காட்சியகத்தில் வைக்கப்பட்டுள்ளது. இந்த அருங்காட்சியகத்தில் உள்ள நிலவியல், இரத்தினக்கல், கனிமங்கள் ஆகியவற்றுக்கான ஜனட் அனன்பேர்க் ஊக்கர் மண்டபத்தில், லோகன் நீலக்கல்லுக்கும் பிசுமார்க் நீலக்கல் அட்டிகைக்கும் அருகில் இந்த அட்டிகை காட்சிக்கு வைக்கப்பட்டுள்ளது.  இது 1979ல் திருமதி ஈவ்லின் அனன்பேர்க் ஹால் என்பவரால் சிமித்சோனிய நிறுவனத்துக்கு நன்கொடையாக வழங்கப்பட்டது. இதனால், இவர் பெயரிலேயே அட்டிகைக்குப் பெயரிடப்பட்டது. இவர் பதிப்பாளரும், வணிகரும், கொடைவள்ளலுமான வால்ட்டர் அனன்பேர்க்கின் சகோதரி ஆவார்.

## மேற்கோள்கள்

பகுப்பு:நகைகள்
பகுப்பு:தனிப்பட்ட இரத்தினக்கற்கள்
கிராப்சோ கார்பாக்சில்நீக்கம்

**கிராப்சோ கார்பாக்சில்நீக்கம்** *( Krapcho decarboxylation)* என்பது எசுத்தர்களும் ஆலைடு எதிர்மின் அயனிகளும் ஈடுபடும் வேதிவினையாகும். எசுத்தர்களின் பீட்டா நிலையில் கண்டிப்பாக β-கீட்டோயெசுத்தர்கள், மெலோனிக் எசுத்தர்கள், α-சயனோயெசுத்தர்கள்,அல்லது α-சல்போனைல் எசுத்தர்கள் போன்ற ஒர் எலக்ட்ரான் வெளியீர்க்கும் தொகுதி இருக்க வேண்டும். மெத்தில் எசுத்தர்களில் இது நன்றாக வினைபுரிகிறது. 
உடன் விளைபொருள்களான குளோரோமெத்தேனும் கார்பனீராக்சைடும் வாயுக்களாக இழக்கப்படுகின்றன என்பதால் ஒட்டுமொத்த வினையும் என்ட்ரோபியால்  இயக்கப்படுகிறது. மெலோனிக் எசுத்தர்களை நீராற்பகுக்கவும், கார்பாக்சில் நீக்கவும் இம்முறை ஒரு பயனுள்ள செயற்கைச் செயல்முறையாக பயனாகிறது. ஏனெனில் எசுதர் தொகுதிகளின் ஒன்றை மட்டும் இது பிளக்கிறது. மாற்று வழிமுறை (உதாரணமாக கார நீராற்பகுப்பு) இரண்டு எசுத்தர் தொகுதிகளையும் அழிக்கிறது. அடுத்துவரும் வினை வழக்கமாக ஆல்க்கைலேற்ற எசுத்தரை மீண்டும் உற்பத்தி செய்ய பயன்படுத்தப்படுகிறது 

:.

## மேற்கோள்கள்

பகுப்பு:பெயர் வினைகள்
பகுப்பு:நீக்கல் வினைகள்
பகுப்பு:பதிலீட்டு வினைகள்
ஆக்சோ- டையீல்சு- ஆல்டர் வினை

**ஆக்சோ-டையீல்சு-ஆல்டர் வினை** *(Oxo-Diels–Alder reaction)* டையீல்சு ஆல்டர் வினையின் வேறுபாட்டு முறை வினையாகும். ஆக்சா-டையீல்சு-ஆல்டர் வினை என்ற பெயராலும் இவ்வினை அழைக்கப்படுகிறது. இவ்வினையில் பொருத்தமான டையீன் ஒன்று ஆல்டிகைடுடன் வினைபுரிந்து ஈரைதரோபிரான் வளையத்தை உருவாக்குகிறது. கரிம வேதியியலின் செயற்கை முறைகளில் இவ்வினை சிறிதளவு முக்கியத்துவம் வாய்ந்த வினையாகக் கருதப்படுகிறது.
 
:

ஆக்சோ-டையீல்சு-ஆல்டர் வினை  முதன்முதலில் 1949  ஆம் ஆண்டு கண்டறியப்பட்டது. மெத்தில்பென்டாடையீன், பார்மால்டிகைடு இரண்டும் வினைபடு பொருட்களாக பயன்படுத்தப்பட்டன.

:
வினையூக்கியின் உதவியுடனான வினைகள் உள்ளிட்ட சீரொழுங்கில்லாத ஆக்சோ-டையீல்சு-ஆல்டர் வினைகளும் அறியப்பட்டுள்ளன . கார்பனைல் தொகுதியின் சிரல் இலூயிக் அமில ஒருங்கிணைப்பிற்கான பல்வேறு உத்திகள் வினையில் சார்ந்துள்ளன.

## மேற்கோள்கள்

பகுப்பு:பெயர் வினைகள்
பகுப்பு:வளையம் உருவாகும் வினைகள்
கோல்ப் நைட்ரைல் தொகுப்புவினை

**கோல்ப் நைட்ரைல் தொகுப்புவினை** *(Kolbe nitrile synthesis)* என்பது ஒர் ஆல்க்கைல் ஆலைடுடன் உலோக சயனைடைச்  சேர்த்து வினைபுரியச் செய்து ஆல்க்கைல் நைட்ரைல்கள் தயாரிக்கும் வேதி வினையாகும். ஐசோநைட்ரைல் இவ்வினையில் ஒரு பக்க விளைபொருளாக உருவாகிறது. ஏனெனில் சயனைடு அயனி பல பிணைப்புத்திறன் கொண்ட மின்னணு மிகுபொருளாக செயல்படக்கூடியது ஆகும். கோர்ன்பிளம்மின் விதியின்படி கார்பன் அல்லது நைட்ரசன் உடன் இதனால் வினைபுரிய முடியும். எர்மான் கோல்ப் கண்டறிந்த காரணத்தால் இவ்வினை கோல்ப் நைட்ரைல் தொகுப்புவினை என்ற பெயரால் அழைக்கப்படுகிறது.
:\underbrace{R-X}_{alkyl\ halide} + \underbrace{CN^\ominus}_{cyanide\ ion} -> \underbrace{R-C{\equiv}N}_{alkyl\ nitrile} + \underbrace{R-\overset\oplus N{\equiv}C^\ominus}_{alkyl\ isonitrile}

கரைப்பான் மற்றும் வினைவழி முறையைப் பொருத்து உருவாகும் மாற்றியன்களின் விகிதம் மாறுபடுகிறது. 
சோடியம் சயனைடு மற்றும் முனைவுறு  கரைப்பான்கள் போன்ற கார சயனைடுகளின் பயன்பாட்டினால் இவ்வினை எசு.என் 2 வகை வினையாகக் கருதப்படுகிறது. சயனைடு அயனியின் மின்னணுமிகு கார்பன் ஆல்க்கைல் ஆலைடை தாக்குகிறது. இவ்வகை வினையுடன் டைமெத்தில் சல்பாக்சைடு ஒரு கரைப்பானாக இருப்பது நைட்ரைல் தொகுப்பிற்கு பொருத்தமான முறையாகும் . மறுசீராக்கல் பக்க வினைகள் இல்லாமலிருப்பது டைமெத்தில் சல்பாக்சைடு உபயோகிப்பதால் கிடைக்கும் அனுகூலமாகும்.

## மேற்கோள்கள்

பகுப்பு:பெயர் வினைகள்
பகுப்பு:பதிலீட்டு வினைகள்
பைடாபூர்

**பைடாபூர்** *(Baitapur)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.

## புவியியல்

27.108° வ 84.464° கி என்ற அடையாள ஆள்கூறுகளில் பைடாபூர் கிராமம் அமைந்துள்ளது.

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பைடாபூர் கிராமத்தின் மக்கள்தொகை 1856  நபர்கள் ஆகும். இவர்கள் 362 குடும்பங்களில் வாழ்ந்தனர். இம்மக்கள்தொகையில் 50.53% நபர்கள் ஆண்கள் மற்றும் 49.46% நபர்கள் பெண்களாவர். இக்கிராமத்தின்  எழுத்தறிவு சதவீதம் 72% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 65% நபர்கள் ஆண்கள் மற்றும் 40.65% நபர்கள் பெண்களாவர். மக்கள் தொகையில் 19.55% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
அட்டிகை

**அட்டிகை** அல்லது **அட்டியல்** எனப்படுவது, கழுத்தில் அணியப்படும் ஒரு வகை அணிகலன் ஆகும். பெரும்பாலும் அட்டியல்கள் உலோகத்தினால் உருவாக்கப்படுகின்றன. சில நூல்களைப் பயன்படுத்திப் பின்னப்படுகின்றன. அட்டிகைகளில் பெரும்பாலும் பயன்படும் பொருட்களுள், பல்வேறு நிறங்கள் கொண்ட கற்கள்,  மரம், அலங்காரக் கண்ணாடி, இறகுகள், கடல்வாழ் விலங்கின ஓடுகள், பவளம், முத்து போன்றவை அடங்குகின்றன. அட்டிகையின் நடுப் பகுதியில் காணப்படும் தொங்கும் அமைப்பு பதக்கம் எனப்படும். அழகுக்காகவும், சமூகத் தகுதியைக் காட்டுவதற்கும் ஆண்களும் பெண்களும் அட்டிகைகளை அணிவதுண்டு. எனினும், தமிழரும் உள்ளிட்ட பெரும்பாலான தற்காலச் சமூகங்களில் அட்டிகை பெண்களுக்கு உரியதாகவே கொள்ளப்படுகிறது. ஆண்கள் கழுத்தில் நீளமான சங்கிலிகளை அணிவதுண்டு.

## வரலாறு
எழுத்தின் கண்டுபிடிப்புக்கு முற்பட்ட தொன்மை நாகரிகக் காலத்திலிருந்தே அட்டிகை அணிகலன்களின் ஒரு பகுதியாக இருந்துவந்துள்ளது. 40,000 ஆண்டுகளுக்கு முற்பட்ட கற்காலத்திலேயே அட்டிகைகள் தோன்றிவிட்டதாகக் கருதப்படுகிறது. மிகப் பழைய அட்டிகைகள் இலகுவாகக் கிடைக்கத்தக்க இயற்கைப் பொருட்களால் ஆனவை. நூல்கள் கண்டுபிடிக்கப்படுவதற்கு முன்னர் நீடித்து உழைக்கக்கூடிய கொடிகளும், வேட்டையில் கிடைத்த விலங்கு நார்களும் ஓடுகள், எலும்புகள், பற்கள், நிறத் தோல்கள், பறவை இறகுகள், பவளம், செதுக்கிய மரத்துண்டுகள், தாவரங்களின் விதைகள், கற்கள், இன்னும் பல்வேறு அழகு தரக்கூடிய பொருட்கள் போன்றவற்றைக் கோர்த்தோ, கட்டியோ அட்டிகைகள் செய்வதற்குப் பயன்பட்டன. புதிய கற்காலத்தில் இசுப்பொண்டிலசு, கிளைசிமெரிசு, சரோனியா ஆகிய மூன்று இனங்களின் ஓடுகள் விலங்கு ஓட்டு அட்டிகைகள் செய்வதற்குப் பயன்பட்டன. 

துணி வேலைப்பாடு, உலோக வேலை ஆகியவற்றின் அறிமுகமும், மேம்பாடுகளும் மனிதருக்குக் கிடைக்கக்கூடியதாக இருந்த நகை வடிவமைப்புக்களின் விரிவாக்கத்துக்கு உதவின. நூலின் கண்டுபிடிப்பு, சிறியனவும், நீடித்து உழைக்கக்கூடியனவும், நுணுக்கமான வேலைப்பாடுகளோடு கூடியனவுமான அட்டிகைகள் உருவாக வழிசமைத்தது. வெங்கலக் காலத்தில் மனிதர் உலோகங்களை உருக்கி வேலை செய்யக் கற்றுக்கொண்ட பின்னர், வெண்கலம், செப்பு, வெள்ளி, பொன், போன்ற உலோகங்களை உருக்கி கவர்ச்சியான அட்டிகைகளை உருவாக்க முடிந்தது. இரத்தினக் கற்களைப் பட்டை தீட்டும் நுட்பம், அலங்காரக் கண்ணாடி தயாரிப்பு நுட்பம் என்பன அறிமுகமான பின்னர் மினுக்கம் தரும் பல்வேறு வகையான பட்டை தீட்டிய கற்களையும், பல நிறங்களில் அமைந்த அலங்காரக் கண்ணாடிகளையும் அட்டியல்களில் பயன்படுத்த முடிந்தது.

## மேற்கோள்கள்

பகுப்பு:நகைகள்
வங்காள கறுப்பு ஆடு

**வங்காள கறுப்பு ஆடு** (Black Bengal goat) என்பது மேற்கு வங்காளம், பீகார்  ஒரிசா என இந்தியாவின் வடகிழக்குப் பகுதிகள் முழுவதும் காணப்படும் ஆடு ஒரு ஆட்டு இனம் ஆகும். இவ்வினம் பொதுவாக கருப்பு நிறம் கொண்டது என்றாலும்  இது, பழுப்பு, வெள்ளை, சாம்பல் நிறங்களிலும் காணப்படுகிறது. கறுப்பு வங்க ஆட்டின் அளவு சிறியது ஆனால் அதன் உடல் அமைப்பு கெட்டியானதாக இருக்கும். இதன் கொம்புகள் சிறியனவாகவும்,  கால்கள் குறுகியதாகவும் இருக்கும். ஒரு வயது ஆண் ஆட்டின் எடை சுமார் 25 30 கிலோவாகவும், பெண் 20 25 கிலோ வரை எடையுள்ளதாகவும் இருக்கும். இதில் பால் உற்பத்தி குறைவாக இருக்கும்.  ஏனெனில் இவை குறைந்த அளவு உணவு உண்பதும்  மிக அதிக குட்டிகளை ஈனுவதுமே காரணமாகும். இதனால் இவை வங்காளத்தில் மிகவும் பிரபலமாக உள்ளன.  வங்க கறுப்பு ஆடுகள் மிக விரைவாக பாலியல் முதிர்ச்சி அடைகின்றன. ஆண்டுக்கு இரண்டு முறை சினையாகி 3-4 குட்டிகள் ஈனும். இவ்வினம் எளிதாக எந்த சூழலுக்கு ஏற்ப வாழக்கூடியன  மற்றும்  நோய் தடுப்பு திறன் மிக அதிகமாக உள்ளவை. இதிலிருந்து உயர் தரமான இறைச்சி மற்றும் தோல் கிடைக்கிறது.. இவ்வினம் வங்காளத்தில் நிலவும்  வேலையின்மை மற்றும் வறுமையை குறைப்பதில் மிக முக்கியப் பங்கு வகிக்கிறது. இவை, காய்கறிகள், புற்கள், இலைகள் ஆகியவற்றை மிகவும் சாப்பிடும்  எனினும், கேரட் மிகுதியாக உண்பது இவற்றிற்கு ஆபத்தானது.
## மேற்கோள்கள்

பகுப்பு:இந்தியாவில் தோன்றிய ஆட்டு இனங்கள்
பகுப்பு:ஆடுகள்
பைரியா கிராமம்

**பைரியா கிராமம்** *(Bairia)*  என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பைரியா  கிராமத்தின் மக்கள்தொகை 1479  நபர்கள் ஆகும். இவர்கள் 240 குடும்பங்களில் வாழ்ந்தனர். இம்மக்கள்தொகையில் 52.87% நபர்கள் ஆண்கள் மற்றும் 47.12% நபர்கள் பெண்களாவர். நகரின்  எழுத்தறிவு சதவீதம் 47.87% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 62.14% நபர்கள் ஆண்கள் மற்றும் 37.85% நபர்கள் பெண்களாவர். மக்கள் தொகையில் 23.52% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
மார்ரீ பள்ளிவாசல்

**மார்ரீ பள்ளிவாசல்** (Marree Mosque)  ஆஸ்திரேலியா நாட்டின் தெற்கு ஆஸ்திரேலியா மாநிலத்தில் ஸ்டூவார்ட் மாவட்டத்தில் மார்ரீ நகரில் உள்ள பள்ளிவாசல் ஆகும். இப்பள்ளிவாசல்  கி.பி.1882 இல் கட்டப்பட்டது..
இப்பள்ளிவாசல் ஆஸ்திரேலியா நாட்டின் பழமையான பள்ளிவாசல் ஆகு‌ம்.
## வரலாறு

இப்பள்ளிவாசல் ஆஸ்திரேலியா நாட்டிற்கு குடியேறிய  ஆப்கானியர்களால் கட்டப்பட்டது. 
இந்த ஆப்கானியர்கள் சுதந்திரத்திற்கு முன்னர் பிரித்தானிய இந்தியாவின் ஆப்கானிஸ்தான்,பாகிஸ்தான் நாட்டிலிருந்து குடியேறிய இசுலாமியர்கள் ஆவர்.இந்த பிராந்தியத்தில் அவர்கள் ஒட்டகம் ஓட்டுநர்களாக பணியாற்றினர்.
சுமார் 3000 பேர் 1930 இல் பெட்ரோலிய வாகனங்கள் வரும்வரை இவ்வாறான பணிகள் செய்தனர்.

இப்பள்ளிவாசல் ஒட்டக வளர்ப்பு தொழில் செய்தவரான அப்துல் காதிர் என்பவரால் கட்டப்பட்டது. முல்லா ஆசிம் என்பவர் இப்பள்ளிவாசலில் 20-ஆம் நூற்றாண்டு ஆரம்ப கால இமாம் ஆவார்.

2003 இல் இப்பள்ளிவாசல் புதுப்பிக்க பட்டது.

## மேற்கோள்கள்

பகுப்பு:ஆத்திரேலியாவில் உள்ள பள்ளிவாசல்கள்
பகுப்பு:தெற்கு ஆத்திரேலியா
பீட்டல் ஆடு

**பீட்டல் ஆடு** (Beetal goat) என்பது இந்தியா மற்றும் பாக்கிஸ்தான் பஞ்சாப் பகுதிகளில்  பால், இறைச்சி தேவைக்காக வளர்க்கப்படும் ஒரு ஆட்டு இனமாகும். இது ஜமுனபாரி ஆட்டை ஒத்த‍தாக உள்ளது. 
இது அமிரிஸ்தரி ஆடு எனவும் அழைக்கப்படுகிறது. பீட்டல் ஆடு  பெரிய உடல் அளவைக் கொண்டதாகவும், உயர் இனவிருத்தி ஆற்றல் கொண்டதாகவும்,  நல்ல பால் கறப்பு திறன் கொண்டதாக கருதப்படுகிறது. இந்த ஆடுகளின் தோல் உயர் தரம் வாய்ந்தவை காரணம் இதன் பெரிய அளவு ஆகும். இதன் மெல்லிய தோலில் காலணிகள் மற்றும் கையுறைகள் போன்றவை செய்யப்படுகின்றன.  பீட்டல் ஆடுகள் பரவலாக துணைக்கண்டம் முழுவதும் உள்ளூர் ஆடு வளர்போர் முன்னேற்றத்திற்கு பயன்படுத்தப்பட்டு வருகின்றன. இந்த ஆடுகள் கூண்டு தீவணத்திற்கும் பழக‍க்கூடியதாக உள்ளதால்  தீவிர ஆடு வளர்ப்போரால் விரும்பப்படுகிறது.

## மேற்கோள்கள்

பகுப்பு:இந்தியாவில் தோன்றிய ஆட்டு இனங்கள்
பகுப்பு:பாக்கித்தானில் தோன்றிய ஆட்டு இனங்கள்
பகுப்பு:ஆடுகள்
பிசுன்பூர்வா கிராமம்

**பிசுன்பூர்வா கிராமம்** *(Bishunpurwa Village)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பிசுன்பூர்வா கிராமத்தின் மக்கள்தொகை 1714  நபர்கள் ஆகும். இவர்கள் 304 குடும்பங்களில் வாழ்ந்தனர்.  இம்மக்கள்தொகையில் 50.64% நபர்கள் ஆண்கள் மற்றும் 49.35% நபர்கள் பெண்களாவர். இந்நகரின்  எழுத்தறிவு சதவீதம் 50.58% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 60.4% நபர்கள் ஆண்கள் மற்றும் 39.5% நபர்கள் பெண்களாவர். மக்கள் தொகையில் 21% நபர்கள் 6 வயதுக்கு கீழ் உள்ளவர்களாகும் .

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
வல்லம் வஜ்ஜிரேசுவரர் கோயில்

**வல்லம் வஜ்ஜிரேசுவரர் கோயில்** என்பது தஞ்சாவூர் அருகே உள்ள வல்லம் பகுதியில் உள்ள ஒரு சிவன் கோயிலாகும்.

## அமைவிடம்
தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் உள்ளது. மாதவயோக நரசிம்மப்பெருமாள் கோயிலுக்கு அருகில் இக்கோயில் அமைந்துள்ளது.

## இறைவன், இறைவி
இக்கோயிலிலுள்ள மூலவர் வஜ்ஜிரேசுவரர். இறைவி மங்களாம்பிகை.

## அமைப்பு
left|100x150px|thumb|அகழி அமைப்பு வாயிலில் ராஜகோபுரம் காணப்படுகிறது. முன் மண்டபத்தில் பலிபீடமும், நந்தியும் உள்ளன. மூலவர் சன்னதிக்கு முன்பாக இரு புறமும் துவாரபாலகர்கள் உள்ளனர். வலப்புறம் விநாயகர் உள்ளார். இடப்புறம் முருகன் உள்ளார். விநாயகர் சன்னதிக்கு முன்பாக மூஞ்சுறும், பலிபீடமும் உள்ளன. முருகன் சன்னதிக்கு முன்பாக மயிலும், பலிபீடமும் உள்ளன. மூலவர் கருவறைக்கு முன்பாக ஒரு நந்தி உள்ளது. மூலவர் கருவறையின் வலப்புறம் அம்மன் சன்னதி உள்ளது. கோஷ்டத்தில்  தட்சிணாமூர்த்தி, துர்க்கையம்மன் சன்னதிகள் உள்ளன. திருச்சுற்றில் சண்டிகேசுவரர் சன்னதி உள்ளது.  கோபுரத்தின் இடப்புறம், கோயிலின் உள்ளே நவக்கிரக சன்னதி காணப்படுகிறது. மூலவர் மற்றும் அம்மன் சன்னதிகள் விமானத்துடன் காணப்படுகின்றன. கோயிலின் வலது புறத்தில் அகழியை நினைவுபடுத்துகின்ற வகையில் குளம் போன்ற அமைப்பு காணப்படுகிறது. கோயிலின் வலது பக்கத்திலிருந்து இப்பகுதிக்குச் செல்வதற்கு படிகள் இருந்தததற்கான தடயங்கள் காணப்படுகின்றன.

## மேற்கோள்கள்

## வெளியிணைப்புகள்
அருள்மிகு சோனீஸ்வரர் வஜ்ஜிரேஸ்வரர் திருக்கோயில், வல்லம், தினமலர் கோயில்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
தெலூரைட்டு அயனி

**தெலூரைட்டு அயனி** *(Tellurite ion)* என்பதன் வாய்ப்பாடு  TeO32−.என்று எழுதப்படுகிறது. சோடியம் தெலூரைட்டு ஒரு தெலூரைட்டு சேர்மம் ஆகும். இச்சேர்மத்தில் தெலூரைட்டு அயனி உள்ளது. தெலூரைட்டு சேர்மங்கள் மின்னாற்பகுப்பு வினையால் அல்லது வலிமையான ஒரு ஒடுக்கும் முகவரால்,  ஒடுக்க வினைக்கு உட்பட்டு தனிமநிலை தெலூரைடு உருவாகிறது. இருந்தாலும், பொதுவாக தெலுரைட்டு சேர்மங்கள் உயர்ந்த நிலைப்புத்தன்மை கொண்ட சேர்மங்களாகும்.

## அமில வடிவம்

சிறிதளவு அமில நிபந்தனைகளில் ஐதரசன் தெலூரைட்டு அயனி HTeO3- பரவலாகக் காணப்படுகிறது. பெருமளவு அமில நிபந்தனைகளில் தெலூரசு அமிலம் (H2TeO3) எங்கும் பரவியிருக்கிறது. கார நிபந்தனைகளில் மட்டும் தெலூரைட்டு உருவாகிறது. 
 
## தயாரிப்பு

சம்மந்தப்பட்ட ஆக்சைடை தெலூரியம் ஈராக்சைடுடன் சேர்த்து சூடாக்கினால் தெலூரைட்டு சேர்மங்கள் உருவாகின்றன.
 
எ,கா: Na2O + TeO2 → Na2TeO3

## பயன்கள்

பொட்டாசியம் தெலூரைட்டு (K2TeO3) கடற்பாசி கூழுடன் சேர்க்கப்பட்டு சிலவகை பாக்டீரியாக்களின் வளரிடமாகப் பயன்படுத்தப்படுகிறது. கோரின்பாக்டீயாவும் வேறு சில பாக்டீரியா இனங்களும் தெலூரைட்டு அயனியை தனிமநிலை தெலூரைட்டாக மாற்றுகின்றன. இது பாக்டீரியாவை கருப்பு நிறமாக்குகிறது.

## மேற்கோள்கள்

பகுப்பு:ஆக்சி எதிர்மின்னயனிகள்
பகுப்பு:தெலூரைட்டுகள்
டைதயோனசு அமிலம்

**டைதயோனசு அமிலம்** *(Dithionous acid)* என்பது H2S2O4.என்ற மூலக்கூற்று வாய்ப்பாடு கொண்ட ஒரு கந்தக ஆக்சோ அமிலம் ஆகும். தூய்மையான நிலையில் நிலைப்புத்தன்மை இல்லாமலும், டைதயோனைட்டுகள் எனப்படும் இதன் உப்புகள் நிலைப்புத்தன்மையுடனும் காணப்படுகின்றன.

சி2 சமச்சீர் கட்டமைப்பில் இச்சேர்மம் காணப்படும் எனத் தொடக்கத்தில் ஊகிக்கப்பட்டது. H2S2O4 என்ற வாய்ப்பாடுள்ள HOS(=O)-S(=O)OH அமைப்பு அதிக நிலைப்புத்தன்மையை வெளிப்படுத்துகிறது. மூலக்கூறுகளிடையே ஐதரசன் பிணைப்பு இருக்கின்ற காரணத்தால், கணிப்பிய வேதியியல் முறையான ஏபி இனிசியோ கணக்கீட்டு முறையை இது பயன்படுத்தப்படுகிறது. டைதயோனசு அமிலம் தன்னிச்சையாக SO2 மற்றும் S(OH)2  சேர்மங்களாகச் சிதைவடைகிறது என தற்பொழுது அறியப்பட்டுள்ளது.

சோடியம் டைதயோனைட்டு வெண்மை நிற தூளாகக் காணப்படுகிறது. ஒரு ஒடுக்கியாகவும் வெளுக்கும் முகவராகவும் இது பயன்படுத்தப்படுகிறது. கரிம வேதியியல் வினைகளில் நைட்ரோ குழுவை அமினோ குழுவாக மாற்றுவதிலும் இச்சேர்மம் பயன்படுத்தப்படுகிறது.

## மேற்கோள்கள்

பகுப்பு:கந்தக ஆக்சோ அமிலங்கள்
கு. ச. ஆனந்தன்

**கு. ச. ஆனந்தன்** ( 4 பிப்ரவரி 1934–2 நவம்பர் 1999) தமிழ்நாட்டைச் சேர்ந்த சட்ட அறிஞர், வழக்குரைஞர், தமிழ் அறிஞர், நூலாசிரியர் மற்றும் ஆய்வாளர் ஆவார்.

## பிறப்பும் படிப்பும்

கோயம்புத்தூர் மாவட்டம் தெலுங்குபாளையம்  என்ற சிற்றுரில் பிறந்தார். தந்தையார் குப்பு. தாயார் அலமேலு அம்மாள். ஈரோடு மாவட்டம்  புன்செய்ப்புளியம்பட்டியில் தொடக்கக் கல்வி பயின்றார். பின்னர் சத்தியமங்கலம் உயர்நிலைப் பள்ளியில் படித்து கோவை அரசு கல்லூரியில்  வணிகவியல் படித்தார். சென்னை சட்டக் கல்லூரியில் படித்து பி.எல். பட்டம் பெற்றார்.

## பணிகள்

தொடக்கத்தில் கோயம்புத்தூரிலும் பின்னர் கோபிச்செட்டிப்பாளையத்திலும் வழக்குரைஞராக உரிமையியல் மற்றும் குற்றவியல் துறைகளில் பணி புரிந்தார். அரசமைப்பு ஒப்பீட்டாய்வு தொடர்பான நூல்கள் எழுதினார்.
திருக்குறள் ஆய்வு இந்திய ஆட்சி மொழி சிக்கல்கள் தமிழ் நாட்டின் உரிமைகள் தேசிய இனச் சிக்கல் ஆகியன குறித்து நூல்கள்  எழுதினார். ஆராய்ச்சிக் கட்டுரைகளும், பல்கலைக் கழக ஆய்வேடுகளும், மலர்களில் ஆய்வுக் கட்டுரைகளும் எழுதினார்.

## இயற்றிய நூல்கள்
 * மலர்க மாநில சுயாட்சி 
* திருக்குறளின் உண்மைப் பொருள் 
* இந்தியாவில் தேசிய இனங்களும் தமிழ்த் தேசியமும் 
* மாநில சுயாட்சியும் இந்தியப் பொருளாதாரமும் 
* திருக்குறளின் திறவுகோல் 
* வடிவிழந்த வள்ளுவம் 
* வழிபாட்டில் வல்லாண்மை 
* இந்திச் சிக்கலும் இறுதித் தீர்வும் 
* குறளிய அறம்
* இந்தி...யா? இந்தியாவா?
* ஓங்குக இந்திய ஒருமைப்பாடு (மாநிலத் தன்னட்சி-வரலாற்றுக் கட்டாயம்)
* திருக்குறள் தரும் பொருளியல் கோட்பாடுகள்
* வள்ளுவரின் மெய்யியல் (நூல்)
* குறளாய்வின் நுழைவாயில்
* மலரினும் மெல்லிது காமம்
* வளரும் வள்ளுவம்
* நினைவுத்தேடலில் சில நித்திலங்கள்
* திருக்குறள்-புதிய தொகுபொருள் தெளிவுரை
* குறளியச் சிந்தனைகள்-பகுதி-1
* குறளியச் சிந்தனைகள்-பகுதி-2
* திருவள்ளுவப் பூங்கா
* தமிழ் வழிபாடு தமிழர் பிறப்புரிமை
* திராவிட இயக்கங்களின் பார்வையில் இந்து சமயம்
* ஆவிநேயம்
* Hindi Problem and Ultimate Solution

## விருதுகளும் பரிசுகளும்
* தமிழக அரசின் திருவள்ளுவர் விருது (1990)
* திருச்சித் திருக்குறள் பேரவை சார்பில் குன்றக்குடி அடிகளார் அளித்த **குறள் ஞாயிறு** (1995)பட்டம்.
* புதுச்சேரி திருவள்ளுவர் தமிழ்ப் பல்கலைக்கழகம் அளித்த இலக்கிய முனைவர்-அரசியல் கலை ஆய்வாளர் பட்டம்.
* தமிழக அரசின் திருக்குறள் நெறி பரப்பு மையம் வழங்கிய திருக்குறள் நெறித் தோன்றல் (1985)
* மலர்க மாநில சுயாட்சி என்னும் நூலுக்குத் தமிழக அரசின் முதல் பரிசு (1982)
* திருக்குறளின் உண்மைப் பொருள் என்னும் நூலுக்குத் தஞ்சைத் தமிழ்ப் பல்கலைக் கழகம் அளித்த முதல் பரிசு (1983)
* இந்தியாவில் தேசிய இனங்களும் தமிழ்த் தேசியமும் என்னும் நூலுக்கு தமிழக அரசின் முதல் பரிசு (1998)

## சான்றாவணம்

பகுப்பு:1934 பிறப்புகள்
பகுப்பு:1999 இறப்புகள்
பகுப்பு:கோயம்புத்தூர் மாவட்ட மக்கள்
பகுப்பு:தமிழக எழுத்தாளர்கள்
பகுப்பு:இந்திய வழக்கறிஞர்கள்
சுரயா பள்ளிவாசல்

**சுரயா பள்ளிவாசல்** (Suraya Mosque)
() மெக்சிகோ நாட்டின் கோஹுயுலா மாநிலத்தில் தொற்றெயொன் நகரில் உள்ள பள்ளிவாசல் ஆகும். இப்பள்ளிவாசல்  கி.பி.1989 இல் கட்டப்பட்டது. இங்கு வரும் அதிக நபர்கள்  சியா இசுலாம் பிரிவை சார்ந்தவர்கள்.
## வரலாறு
20 ஆம் நூற்றாண்டின் தொடக்கத்தில் மத்திய கிழக்காசிய நாடுகளில் இருந்து மெக்சிகோ நாட்டின் கோஹுயுலா மாநிலத்தில் தொற்றெயொன் நகருக்கும் அதை சுற்றியுள்ள பகுதிகளுக்கும் வணிக நோக்கில் பலர் குடியேறியது ஆவணங்களில் பதிவு செய்யப்பட்டுள்ளது. அவ்வாறு குடியேறியவர்களின் வழித்தோன்றல்களில் சுமார் 35 இசுலாமியர்கள் 1983 இல் ஹசன் செயின் சாமுத் என்பவரது வீட்டில் மத சொற்பொழிவுகள் நிகழ்த்தினர்.ஹசன் செயின் சாமுத் பிற்காலத்தில் மதத் தலைவர் ஆனார்.

சொற்பொழிவுகளில் கலந்து கொண்ட இலியாஸ் செர்ன் சலீம் என்பவரே முதலில் அங்கு பள்ளிவாசல் கட்ட ஆலோசனை வழங்கினார்.இப்பள்ளிவாசல் 1986 இல் ஆரம்பித்து 1989 இல் கட்டி முடிக்கப்பட்டது.

இப்பள்ளிவாசல் பென்சில் வடிவ  மினார் கொண்டுள்ளது . பள்ளிவாசல் வளாகத்தில் மரங்கள் நடப்பட்டு உள்ளன.

## மேற்கோள்கள்

பகுப்பு:மெக்சிகோவில் உள்ள பள்ளிவாசல்கள்
மத்திய வளர்ச்சி பிராந்தியம், நேபாளம்

**மத்திய  வளர்ச்சி  பிராந்தியம்** (Central Development Region) (நேபாளி: मध्यमाञ्चल विकास क्षेत्र, *மத்தியாஞ்சல் வளர்ச்சி பிராந்தியம்*)  நேபாளத்தின் ஐந்து வளர்ச்சி பிராந்தியங்களில் ஒன்றாகும்.

நேபாளத்தின் தலைநகர் காட்மாண்டு நகரத்துடன் கூடிய இப்பிராந்தியம், மத்திய கிழக்கு நேபாளத்தில் அமைந்துள்ளது. நாராயணி மண்டலத்தின், மக்வான்பூர் மாவட்டத்தில் உள்ள *ஹெடௌடா நகரம்*  இதன் நிர்வாகத் தலைமையிட நகரமாக அமைந்துள்ளது.

## அமைவிடம்
மத்திய வளர்ச்சி மண்டலத்தின் வடக்கில் திபெத் தன்னாட்சி பகுதியும், கிழக்கில் கிழக்கு வளர்ச்சி பிராந்தியம், தெற்கில் இந்தியாவும், மேற்கில் மேற்கு வளர்ச்சி பிராந்தியமும் எல்லைகளாக அமைந்துள்ளன.

## மக்கள் தொகையியல்

2011ஆம் ஆண்டு மக்கள் தொகை கணக்கெடுப்பின் படி, 2,64,94,504  மொத்த மக்கள் நேபாள மக்கள் தொகையில், மத்திய வளர்ச்சி பிராந்தியம் மட்டும்  9,656,985  அளவிற்கு அதிக மக்கள் தொகை கொண்ட பிராந்தியமாக உள்ளது.

### மொழிகளும், இன மக்களும்
இப்பிராந்தியத்தில் நேபாள மொழி, போஜ்புரி மொழி, லிம்பு மொழி மற்றும் ராஜ்பன்சி, குரூங், நேவாரி மொழி, ராய் மொழி, தமாங் மொழி, செபாங் மொழி, சுனுவார் மொழி, திபெத்திய மொழி, மஹர் மொழி, மைதிலி மொழி மற்றும் உருது மொழி பேசும் இந்துக்கள், இசுலாமியர்கள், பௌத்தர்கள், கிறித்தவர்கள், சமயம் சாராத கிராந்தி மக்கள் போன்ற பழங்குடி மலைவாழ் மக்கள் வாழ்கின்றனர்.

## புவியியல் மற்றும் தட்ப வெப்பம்

### புவியியல்
மத்திய வளர்ச்சி பிராந்தியமும் மூன்று விதமான புவியியல் பகுதிகளைக் கொண்டது. வடக்கில் இமயமலை பகுதிகளும், நடுவில் மலைப்பாங்கான பகுதிகளும், தெற்கில் தராய் சமவெளி பகுதிகளையும் கொண்டுள்ளது. மத்திய வளர்ச்சி பிராந்தியம் கடல் மட்டத்திலிருந்து 60 மீட்டர் முதல் 6,000 மீட்டர் உயரம் வரை பரவியுள்ளது.
கிழக்கிலிருந்து மேற்காக தராய் சமவெளிகள் அமைந்துள்ளது.

### தட்ப வெப்பம்
மத்திய வளர்ச்சி பிராந்தியம் கடல் மட்டத்திலிருந்து 60 மீட்டர் முதல்   6,000 மீட்டர் உயரம் வரை பரவியுள்ளதால், இதன் தட்ப வெப்பம்  கீழ் வெப்ப மண்டலம், மேல் வெப்ப மண்டலம்,  மிதவெப்ப வளையம்,  மிதமான காலநிலை, மான்ட்டேன்#ஆல்ப்ஸ் மலைத் தாழ்வாரத்திற்குரிய காலநிலை,  துருவப் பகுதிப் பாலைவன காலநிலை, வெண்பனி படர்ந்த பகுதிகள்  என  ஏழு  நிலைகளில் காணப்படுகிறது. 

## மண்டலங்களும் மாவட்டங்களும்
மத்திய வளர்ச்சி பிராந்தியம் மூன்று மண்டலங்களும், 19 மாவட்டங்களுடன் கூடியது.

### [[ஜனக்பூர் மண்டலம்]]
ஜனக்பூர் மண்டலத்தில் தனுஷா மாவட்டம், மகோத்தரி மாவட்டம், சர்லாஹி மாவட்டம், சிந்துலி மாவட்டம், ராமேச்சாப் மாவட்டம் மற்றும்  தோலகா மாவட்டம் என ஆறு மாவட்டங்கள் உள்ளது.

### [[பாக்மதி மண்டலம்]]
பாக்மதி மண்டலத்தில் பக்தபூர் மாவட்டம், தாதிங் மாவட்டம், காத்மாண்டு மாவட்டம், காப்ரேபலாஞ்சோக் மாவட்டம், லலித்பூர் மாவட்டம், நுவாகோட் மாவட்டம், ரசுவா மாவட்டம், சிந்துபால்சோக் மாவட்டம் என எட்டு மாவட்டங்கள் அடங்கியுள்ளது.

### [[நாராயணி மண்டலம்]]
நாராயணி மண்டலத்தில் பாரா மாவட்டம், பர்சா மாவட்டம், ரவுதஹட் மாவட்டம், சித்வன் மாவட்டம், மக்வான்பூர் மாவட்டம் என ஐந்து மாவட்டங்கள் அமைந்துள்ளது.

## சிறப்புகள்
நேபாளத்தின் மத்தியப் பிராந்தியத்தில் உலகப் பாரம்பரியக் களங்களான அனுமன் தோகா நகர சதுக்கம், பக்தபூர் நகர சதுக்கம், பதான் தர்பார் சதுக்கம், பசுபதிநாத் கோவில்,   காத்மாண்டு நகர சதுக்கம், சித்வான் தேசியப் பூங்கா 
ஜானகி கோயில் மற்றும் சங்கு நாராயணன் கோயில் அமைந்துள்ளது.

## இதனையும் காண்க
*நேபாளத்தின் வளர்ச்சி பிராந்தியங்கள்  
*நேபாளத்தின் மண்டலங்கள்
*நேபாள மாநிலங்கள்

## மேற்கோள்கள்

## வெளி இணைப்புகள்
*  An Overview of the Central Development Region 

*
மேச்சி மண்டலம்

**மேச்சி மண்டலம்** (Mechi) ()  நேபாள நாட்டின் கிழக்கு பிராந்தியத்தில் அமைந்துள்ளது. நேபாளத்தின் பதினான்கு மண்டலங்களில்  மேச்சி மண்டலமும் ஒன்று. மேச்சி மண்டலத்தின் பரப்பளவு 8,196 சதுர கிலோ மீட்டராகும். மேச்சி மண்டலத்தின் நிர்வாகாத் தலைமையிடம் *இலாம்*  நகரத்தில் அமைந்துள்ளது.

## மேச்சி மண்டல மாவட்டங்கள்
மேச்சி மண்டலத்தில், சாப்பா மாவட்டம், இலாம் மாவட்டம், பாஞ்சதர் மாவட்டம் மற்றும் தாப்புலேசங்கு மாவட்டம் என நான்கு மாவட்டங்கள் அமைந்துள்ளது.

மேச்சி மண்டலத்தின் வடக்கில் திபெத் தன்னாட்சிப் பகுதியும், தெற்கில் இந்தியாவும் அமைந்துள்ளது.

மேச்சி மண்டலத்தின் பெரு நகரம் தராய் பகுதியின் தமக் நகரம் ஆகும். மேச்சி மண்டலத்தின் பெருவாரியான மக்கள் நேவார் மக்கள், கிராந்தி மக்கள், லிம்பு மக்கள், கிராதர்கள் ராய் மக்கள், செட்டிரிகள் போன்ற மலைவாழ் பழங்குடிகள் வாழ்கின்றனர்.

இம்மண்டலத்தில் நேபாள மொழி, போச்சுபுரி மொழி, மைதிலி மொழி, லிம்பு மொழி, இராய் மொழிகள் பேசப்படுகிறது.

மேச்சி மண்டலத்தில் அமைந்துள்ள நான்கு மாவட்டங்களில் சாப்பா மாவட்டம் மட்டும் தராய் சமவெளியில் உள்ளதால் வேளாண்மையில் சிறப்பாக உள்ளது. மற்ற மூன்று மாவட்டங்களில் இலாம் மற்றும் பாஞ்சதர் மாவட்டங்கள் மலைப்பாங்கான பகுதிகளில் அமைந்துள்ளது. தாப்புலேசங்கு மாவட்டம் மட்டும் இமயமலையின் உயரமான இடத்தில் அமைந்துள்ளது. கஞ்சஞ்சங்கா மலை தாப்புலேசங்கு மாவட்டத்தில் உள்ளது.

மேச்சி மண்டலத்தில் மேச்சி வானூர்தி நிலையம் மற்றும் தாப்புலேசங்கு மாவட்டத்தில் அமைந்த பகதூர் வானூர்தி நிலையம் என இரண்டு வானூர்தி நிலையங்கள் அமைந்துள்ளது.

அரிசி, பாக்கு மற்றும் தேயிலை உற்பத்தியில் மேச்சி மண்டலம் முன்னிலை வகிக்கிறது.

## இதனையும் காண்க
*நேபாள மாநிலங்கள்
*நேபாளத்தின் வளர்ச்சி பிராந்தியங்கள்  
*நேபாளத்தின் மண்டலங்கள்

## மேற்கோள்கள்


*
வல்லம் கோட்டை முனியாண்டவர் கோயில்

**வல்லம் கோட்டை முனியாண்டவர் கோயில்** தஞ்சாவூர் அருகே உள்ள வல்லம் பகுதியில் உள்ள கோயிலாகும்.

## அமைவிடம்
தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் உள்ளது. வஜ்ஜிரேசுவரர் கோயிலுக்கு அடுத்து இக்கோயில் அமைந்துள்ளது.

## இறைவன்
இக்கோயிலிலுள்ள மூலவராக முனியாண்டவர் உள்ளார். மாடத்தில் விளக்கு ஏற்றப்பட்ட நிலையில் காணப்படுகிறது. அருகில் அதிக எண்ணிக்கையில் சூலங்களும், வேல்களும் காணப்படுகின்றன. முனியாண்டவருக்குப் பின் பெரிய ஆலமரம் உள்ளது.   

## பிற சன்னதிகள்
முனியாண்டவரின் வலது புறம் மதுரை வீரன் உள்ளார். இடது புறத்தில் கருப்புசாமி, அம்மன் ஆகியோர் உள்ளனர். இவர்கள் அனைவரும் மாடங்களில் காணப்படுகின்றனர். 

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமக் கோயில்கள்
வல்லம் அங்காள பரமேசுவரி கோயில்

**வல்லம் அங்காள பரமேசுவரி கோயில்** தஞ்சாவூர் அருகே உள்ள வல்லம் பகுதியில் உள்ள அம்மன் கோயிலாகும்.

## அமைவிடம்
தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் உள்ளது. 

## மூலவர்
இக்கோயிலிலுள்ள மூலவராக அங்காள பரமேசுவரி உள்ளார். 

## அமைப்பு
கோயிலின் வாயிலின் இருபுறமும் முறையே விநாயகரும், முருகனும் உள்ளனர். அடுத்துள்ள மண்டபத்தில் கொடி மரம், பலிபீடம், சிங்கம் ஆகியவை உள்ளன. அடுத்துள்ள கருவறைக்கு முன்பாக கணபதியும் முருகனும் இரு புறத்திலும் உள்ளனர். திருச்சுற்றில் நாக கன்னி அம்மன் சன்னதி உள்ளது. அடுத்து பாவாடைராயன், கருப்புசாமி, பத்ரகாளியம்மன், பேச்சியம்மன், காட்டேரியம்மன், நொண்டிக்கருப்பு, வெள்ளையம்மாள் மற்றும் பொம்மியம்மாளுடன் மதுரை வீரன் ஆகியோர் உள்ள சன்னதி உள்ளது. பத்ரகாளியம்மனுக்கும், காட்டேரியம்மனுக்கும் முன்பாக பலிபீடம் காணப்படுகிறது. கோயிலின் வாயிலை அடுத்துள்ள சிறிய சன்னதியாக பஞ்சமுக ஆஞ்சநேயர் உள்ளார். இதே சன்னதியில் வரதராஜப்பெருமாள் காணப்படுகிறார்.

## குடமுழுக்கு
இக்கோயிலில் 10 டிசம்பர் 1995 மற்றும் 10 பிப்ரவரி 2008இல் குடமுழுக்கு ஆனதற்கான கல்வெட்டுகள் உள்ளன. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள அம்மன் கோயில்கள்
பகுப்பு:சாக்தம்
4-நைட்ரோதொலுயீன்

**4-நைட்ரோதொலுயீன்** *(4-Nitrotoluene)* என்பது CH3C6H4NO2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். பாரா-நைட்ரோதொலுயீன் என்ற பெயராலும் அழைக்கப்படும் இச்சேர்மம் வெளிர் மஞ்சள் நிறத்தில் ஒரு திண்மமாகக் காணப்படுகிறது. சாயங்கள் தயாரிப்பில் ஒரு முக்கியமான வேதிப்பொருளாக 4-நைட்ரோதொலுயீன் பயன்படுத்தப்ப்படுகிறது. 

## தயாரிப்பு

தொலுயீனை நைட்ரசனேற்றம்  செய்வதன் மூலமாக  4-நைட்ரோதொலுயீன் மற்றும் இதனுடைய பிற மாற்றியன்களைத் தயாரிக்க இயலும்.

## வினைகள்

எதிர்பார்க்கப்படும் அனைத்து வினைகளிலும் 4-நைட்ரோதொலுயீன் வினைபுரிகிறது. உதாரணமாக இது ஐதரசனேற்றம் அடைந்து பாரா- தொலுயிடினைக் கொடுக்கிறது.
## பயன்கள்
4-நைட்ரோதொலுயீன் சல்போனேற்ற வினையில் ஈடுபட்டு 4-நைட்ரோதொலுயீன்-2-சல்போனிக் அமிலத்தைக் கொடுக்கிறது. (மெத்தில் தொகுதிக்கு அடுத்ததாக SO3H தொகுதி) பெருமளவில் தயாரிக்கப்படும் இச்சேர்மம் சிடைபீன் வழிபொருட்கள் தயாரிப்பில் முக்கியபங்கு வகிக்கின்றன. இவ்வழிபொருட்கள் சாயங்கள் எனப்படுகின்றன. 4,4'-டைநைட்ரசோ மற்றும்  4,4'-டைநைட்ரோ-2,2-சிடைபிண்டைசல்போனிக் அமிலங்கள் போன்றவை சில உதாரணங்களாகும்.

## பாதுகாப்பு

சுண்டெலிகளிடத்தில் இச்சேர்மம் புற்றுநோயை உருவாக்குகிறது என்பதற்கான சில ஆதாரங்கள் உள்ளன.
 
## மேற்கோள்கள்

## வெளி இணைப்புகள்
*CDC - NIOSH Pocket Guide to Chemical Hazards -  p-Nitrotoluene

பகுப்பு:அரோமாட்டிக் சேர்மங்கள்
பகுப்பு:4-டோலைல் சேர்மங்கள்
வல்லம் முத்துக்கண் மாரியம்மன் கோயில்

**வல்லம் முத்துக்கண் மாரியம்மன் கோயில்** தஞ்சாவூர் அருகே உள்ள வல்லம் பகுதியில் உள்ள அம்மன் கோயிலாகும்.

## அமைவிடம்
தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் வடக்கு கடை வீதியில் அமைந்துள்ளது. இக்கோயிலுக்கு அருகில் சோளீஸ்வரர் கோயில் உள்ளது.

## மூலவர்
இக்கோயிலிலுள்ள மூலவராக முத்துக்கண் மாரியம்மன் உள்ளார். 

## அமைப்பு
 கோயிலின் நுழைவாயிலைக் கடந்து உள்ளே சென்றது ஒரு மண்டபம் உள்ளது. முன்னதாக வடப்புறம் விநாயகரும்,இடப்புறம் முருகனும் உள்ளனர்.  மண்டபத்தில் பலி பீடம், சிங்கம் ஆகியவை உள்ளன. திருச்சுற்றில் வலப்புறம் பேச்சியம்மன், துர்க்கையம்மன் சன்னதிகளும்,  இடது புறம் கருப்புசாமி, மதுரை வீரன் ஆகியோரின் சன்னதிகளும் உள்ளன. மூலவர் சன்னதியின் பின்புறம் கன்னி மூல கணபதி, பால தண்டாயுதபுணி,  ஆகியோரின் சன்னதிகள் உள்ளன. 

## குடமுழுக்கு
இக்கோயிலில் 16 டிசம்பர் 2013இல் குடமுழுக்கு ஆனதற்கான கல்வெட்டு உள்ளது. அதே கல்வெட்டில் இங்கு அருகேயுள்ள பழனியாண்டவர் கோயிலும், ஏகௌரியம்மன் கோயிலும் அதே நாளில் குடமுழுக்கு ஆனதாகக் குறிப்பிடப்பட்டுள்ளது.  

## மேற்கோள்கள்

பகுப்பு:தஞ்சாவூர் மாவட்டத்திலுள்ள அம்மன் கோயில்கள்
பகுப்பு:சாக்தம்
இண்டியம் ஆர்சினைடு

**இண்டியம் ஆர்சினைடு** *(Indium arsenide)* InAs என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இண்டியம் மோனோ ஆர்சினைடு என்ற பெயராலும் அழைக்கப்படும் இச்சேர்மம், ஒரு குறைகடத்தியாகச் செயல்படுகிறது. இண்டியமும் ஆர்சனிக்கும் சேர்ந்து உருவாகும் இண்டியம் ஆர்சினைடு சாம்பல் நிறத்தில் கனசதுர படிகங்களாகவும் 942 பாகை செல்சியசு வெப்பநிலையில் உருகக்கூடியதாகவும் உள்ளது.  1–3.8&nbsp;µm அலைநீளமுள்ள அகச்சிவப்பு உணரிகள் உருவாக்குவதில் இண்டியம் ஆர்சினைடு பெரிதும் பயன்படுகிறது. இவ்வுணரிகள் பொதுவாக ஒளிமின்னழுத்த ஒளிமின் இருமுனையங்கள் ஆகும். அதிக குளிரூட்டப்பட்ட உணரிகள் குறைந்த இரைச்சலைக் கொண்டுள்ளன. ஆனால், இண்டியம் ஆர்சினைடு உணரிகளை அறைவெப்பநிலையிலும் அதிக மின்னாற்றல் பயன்பாடுகளிலும் கூட பயன்படுத்த முடியும். இது இருமுனைய சீரொளிகளை உருவாக்கத்திலும் பயன்படுத்தப்படுகிறது.

காலியம் ஆர்சினைடு சேர்மத்தின் பண்புகளுடன் இண்டியம் ஆர்சினைடின் பண்புகளும் ஒத்துள்ளன. மேலும், இதுவொரு நேரடியான பட்டைஇடைவெளி வேதிப் பொருளாகும்.
 
இண்டியம் ஆர்சினைடு சிலசமயங்களில் இண்டியம் பாசுபைடுடன் இணைத்துப் பயன்படுத்தப்படுகிறது. இண்டியம் நைத்திரைடுடன் காலியம் நைத்திரைடு சேர்த்து இண்டியம் காலியம் நைத்திரைடு தயாரிப்பது போலவே இண்டியம் காலியம் ஆர்சினைடு என்ற உலோகக் கலவை தயாரிக்கவும் இது பயன்படுகிறது.

ஒரு வலிமையான ஒளி-தெம்பெர் உமிழியாக இருப்பதால் இதை டெராகெர்ட்சு கதிரியக்க மூலமாகப் பயன்படுத்துகின்றனர்.

இண்டியம் பாசுபைடு அல்லது காலியம் ஆர்சினைடு மீதுள்ள ஒற்றை அடுக்கு இண்டியம் ஆர்சினைடில் குவாண்டம் புள்ளிகளை உருவாக்க முடியும்.

பொருட்களின் பொருத்தமற்ற அணிக்கோவை மாறிலிகள் மேற்பரப்பு அடுக்கில் இழுவிசையை உருவாக்குவதால் குவாண்டம் புள்ளிகள் தோன்றுகின்றன. காலியம் ஆர்சினைடு அணியில் இண்டியம் ஆர்சினைடு புள்ளிகள் இடம்பெற்றுள்ள இண்டியம் காலியம் ஆர்சினைடிலும் குவாண்டம் புள்ளிகளை உருவாக்க இயலும்.

## மேற்கோள்கள்

## புற இணைப்புகள்
* Ioffe institute data archive entry
* National Compound Semiconductor Roadmap  entry for InAs at ONR web site

பகுப்பு:இண்டியம் சேர்மங்கள்
பகுப்பு:ஆர்சினைடுகள்
வல்லம் சோளீஸ்வரர் கோயில்

**வல்லம் சோளீஸ்வரர் கோயில்** என்பது தஞ்சாவூர் அருகே உள்ள வல்லம் பகுதியில் உள்ள ஒரு சிவன் கோயிலாகும்.

## அமைவிடம்
தஞ்சாவூர் - திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் வடக்குக் கடைவீதியில் உள்ளது.

## இறைவன், இறைவி
இக்கோயிலிலுள்ள மூலவர் சோளீசுவரர் ஆவார். இறைவி சௌந்தரநாயகி.

## அமைப்பு

நுழைவாயிலுக்கு மேல் இறைவனும் இறைவியும் விடைமீது அமர்ந்துள்ள நிலையிலான சுதை சிற்பம் உள்ளது. அடுத்துள்ள வாயிலில் இரு புறமும் விநாயகரும் முருகனும் உள்ளனர். அடுத்துள்ள மண்டபத்தில் பலிபீடமும், நந்தியும் உள்ளன. மூலவர் சன்னதிக்கு முன்பாக இரு புறமும் துவாரபாலகர்கள் உள்ளனர். வலப்புறம் விநாயகர் உள்ளார். இடப்புறம் பால தண்டாயுதபாணி உள்ளார். இந்த மண்டபத்தில் நடராஜர் சன்னதி உள்ளது. மூலவர் கருவறைக்கு முன்பாக ஒரு நந்தி உள்ளது. மூலவர் சன்னதிக்கு வலப்புறம் சோமாஸ்கந்தர் சன்னதி உள்ளது. மூலவர் சன்னதிக்கு இடப்புறமாக அம்மன் சன்னதி உள்ளது. அம்மன் சன்னதிக்கு முன்பாக ஒரு நந்தி உள்ளது. மூலவர் கருவறை கோஷ்டத்தில் தட்சிணாமூர்த்தி, துர்க்கையம்மன் ஆகியோர் உள்ளனர். திருச்சுற்றில் மூல விநாயகர், காசி விசுவநாதர் மற்றும் விசாலாட்சி, வள்ளி தெய்வானையுடன் கூடிய சுப்பிரமணியர், கஜலட்சுமி ஆகியோரின் சன்னதிகள் உள்ளன. அடுத்து சண்டிகேசுவரர் சன்னதி உள்ளது. கோபுரத்தின் இடப்புறம், கோயிலின் உள்ளே நவக்கிரகங்கள், கால பைரவர், சூரியன் ஆகியோர் உள்ளனர்.

## முருகன் கோயில்

இக்கோயில் வளாகத்தில் மூலவர் சன்னதிக்கு ஈடாக சற்றொப்ப அதே நிலையில் முருகன் சன்னதி சிறிய கோயிலாகவே அமைந்துள்ளது. அந்த சன்னதியின் முன்பாக மயிலும், பலி பீடமும் காணப்படுகின்றன. அதற்கடுத்த மண்டபத்தின் முன்பாக இரு புறமும் துவார பாலகர்கள் உள்ளனர். கருவறையில் முருகன் உள்ளார்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
தங்கம் எப்டாபுளோரைடு

**தங்கம் எப்டாபுளோரைடு** *(Gold heptafluoride)* என்பது AuF7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தங்கம் எழுபுளோரைடு என்ற பெயராலும் அழைக்கப்படும் இச்சேர்மம் முதன்முதலில் 1986 ஆம் ஆண்டு தொகுப்புமுறையில் தயாரிக்கப்பட்டதாக அறியப்படுகிறது. முதலாவது இருபுளோரின் அணைவுச் சேர்மமாக (AuF5•F2) இது இருக்கலாம் என்று நடைமுறைக் கணக்கீடுகள் தெரிவிக்கின்றன. தங்கம்(VII) புளோரைடு சேர்மத்தை விட தங்கம் (V) இருபுளோரின் அணைவுச்சேர்மம் 205 கிலோயூல்/மோல் அளவுக்கு அதிகமாக நிலைப்புத்தன்மையுடன் காணப்படுகிறது. 734 செ.மீ-−1 அளவிளான அதிர்வு அலைவெண் முடிவு இந்த அணைவு மூலக்கூறின் அடையாளக் குறியீடு ஆகும். 

## மேற்கோள்கள்

பகுப்பு:தங்கத்தின் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:தங்கம்-ஆலசன் சேர்மங்கள்
வல்லம் கோதண்டராமர் கோயில்

**வல்லம் கோதண்டராமர் கோயில்**, தஞ்சாவூர் அருகே உள்ள வல்லம் பகுதியில் உள்ள ராமர் கோயிலாகும்.

## அமைவிடம்
தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் உள்ளது.

## அமைப்பு
left|100x150px|thumb|மூலவர் விமானம் இக்கோயில் நுழைவாயில், முன் மண்டபம், கருவறை, விமானம், வெளிச்சுற்று ஆகிய அமைப்புகளோடு விளங்குகிறது.  முன்மண்டபத்தின் இரு புறங்களிலும் ராமர் பட்டாபிசேகம் மற்றும் தசாவதார ஓவியங்கள் தீட்டப்பட்டுள்ளன. கோயில் முகப்பில் மேல் புறம் ராமரும் சீதையும் அமர்ந்த நிலையிலிருக்க லட்சுமணனும், அனுமாரும் நின்ற நிலையில் உள்ள சுதைச்சிற்பம் காணப்படுகிறது.

## மூலவர்
இக்கோயிலின் மூலவராக ராமர் சீதை, இலக்குவனார் ஆகியோருடன் உள்ளார்.  மூலவர் கோதண்டராமர் என்றழைக்கப்படுகிறார்.

## குடமுழுக்கு
இக்கோயிலின் குடமுழுக்கு 11 சூலை 2019 அன்று நடைபெற்றது. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள இந்துக் கோயில்கள்
எக்சா போரேன்(12)

**எக்சா போரேன்(12)** *(Hexaborane(12))* என்பது B6H12  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அறுபோரேன்(12) என்ற பெயராலும் அழைக்கப்படும் இச்சேர்மம் போரேன்கள் குடும்பத்தில் ஒரு தெளிவற்ற உறுப்பினராக உள்ளது. பெரும்பாலான மற்ற போரேன் ஐதரைடுகளைப் போலவே இதுவும் நிறமற்ற நீர்மமாகக் காணப்படுகிறது. தீப்பற்றி எரியக்கூடியதாகவும் விரைவில் நீராற்பகுப்பு அடையக் கூடியதாகவும் உள்ளது.

BnHn+6, என்ற வாய்ப்பாட்டு அமைப்புடன் சி2 சமச்சீர் குழுவினை இச்சேர்மத்தின் மூலக்கூற்று கட்டமைப்பு உறுதி செய்கிறது. சிலந்திக் கொத்து மூலக்கூறு அமைப்பில் வகைப்படுத்தப்படும் இம்மூலக்கூறில் போரானின் ஆறு இடங்களும் B8H2− வால் மூடப்பட்ட சட்டமாகப் பொருந்தியுள்ளன.
 
## தயாரிப்பு

கொத்து விரிவாக்க முறையில், பென்டாபோரேன் – 9 இனினுடைய இணை காரமான B5H−8, இலிருந்து எக்சா போரேன்(12) தயாரிக்கப்படுகிறது .

LiB5H8 + 1/2 B2H6 → LiB6H11

LiB6H11 + HCl → B6H12 + LiCl

## மேற்கோள்கள்

பகுப்பு:போரேன்கள்
வல்லம் திரௌபதியம்மன் கோயில்

**வல்லம் திரௌபதியம்மன் கோயில்** தஞ்சாவூர் அருகே உள்ள வல்லம் பகுதியில் உள்ள அம்மன் கோயிலாகும்.

## அமைவிடம்
தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் அங்காளபரமேஸ்வரி கோயிலுக்கு எதிரில் அமைந்துள்ளது.

## மூலவர்
இக்கோயிலிலுள்ள மூலவராக திரௌபதியம்மன் உள்ளார். 

## அமைப்பு
இக்கோயில் சிறிய வாயில், முன் மண்டபம், திருச்சுற்று, கருவறை, விமானம் ஆகியவற்றோடு விளங்குகிறது. கோயிலின் உட்புறம் வலது புறத்தில் சித்தி விநாயகரும் இடது புறத்தில் ஆஞ்சநேயரும் உள்ளனர். திருச்சுற்றில் மதுரை வீரன், சப்த கன்னிகள், நாகர், கமலக்கன்னி ஆகியோரின் சன்னதிகள் உள்ளன. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள அம்மன் கோயில்கள்
பகுப்பு:சாக்தம்
குக்குர்கா

**குக்குர்கா** *(Kukurha)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும். 

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி குக்குர்கா கிராமத்தின் மக்கள்தொகை 5233  நபர்கள் ஆகும். இவர்கள் 959 குடும்பங்களாக வாழ்கின்றனர். இம்மக்கள்தொகையில் 51.9% நபர்கள் ஆண்கள் மற்றும் 48% நபர்கள் பெண்களாவர். இக்கிராமத்தின் எழுத்தறிவு சதவீதம் 36.49% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 66.9% நபர்கள் ஆண்கள் மற்றும் 33% நபர்கள் பெண்களாவர். 21.9% நபர்கள் 6 வயதுக்கு குறைவானவர்களாக உள்ளனர் .
 
## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
சிரோகி ஆடு

**சிரோகி ஆடு** (Sirohi goat) என்பது இந்தியாவின் ராஜஸ்தான் மாநிலம் சிரோஹி மாவட்டத்தில் தோன்றிய  ஒரு சிறிய, நடுத்தர ஆட்டு இனம் ஆகும்.

## பரவல்
சிரோகி ஆடுகள்  அஜ்மீர், பில்வாரா மாவட்டம், டோங்கு மாவட்டம், ஜெய்ப்பூர் ஆகிய மாவட்டங்களில் பரவியுள்ளன. இந்த ஆடுகள் ராசத்தான், உத்தரப்பிரதேசம் ஆகிய பகுதிகளில்  10 முதல் - 200 வரையிலான எண்ணிக்கையில் மந்தைகளாக காணப்படும். 

## விளக்கம்
சிரோகி ஆடுகள் இளம் பழுப்பு அல்லது அடர்பழுப்பு  நிறத்தில் உள்ளன. அரிதாக சில முற்றிலும் வெள்ளை நிறத்திலும் இருக்கின்றன. பெரும்பாலான சிரோகி ஆடுகள்  நடுத்தர அளவில் தட்டையான இலை போன்ற தொங்கிய காதுகள் கொண்டிருக்கின்றன.

## மாற்றுப் பெயர்கள்
இந்த இன ஆடுகள் தேவ்கர்த், பர்பாத்சிறீ, அஜ்மீரி போன்ற வேறு பெயர்களிலும் அழைக்கப்படுகின்றன.

## கால்நடையாக
சிரோகி ஆடுகள் இறைச்சி, பால் என இரு தேவைகளுக்காகவும் வளர்க்கப்படுகின்றன. இந்த ஆடுகள் தரமில்லாத வளர்ப்பு நிலையிலும் எடை அதிகரிப்பு, பால் சுரப்பு கொண்டதாக உள்ளன. இவை பல்வேறு கால நிலைகளில் நோய்களைத் தாங்கி வளரும் ஆற்றல் கொண்டவை. சிரோகி ஆடுகள் முக்கிய இனப்பெருக்க நிலப்பகுதியாக ராஜஸ்தானின் ஆரவல்லி மலைகள் அமைந்துள்ளது என்றாலும், இவை பரவலாக மற்ற பல இந்திய மாநிலங்களிலும் உள்ளன.  சராசரியாக 90% ஆடுகள் ஒற்றைக் குட்டிகளையும், மீதமுள்ள 10% இரட்டை குட்டிகளையும் ஈனுகின்றன.
 
## மேற்கோள்கள்

பகுப்பு:ஆடுகள்
பகுப்பு:இந்தியாவில் தோன்றிய ஆட்டு இனங்கள்
பகுப்பு:சிரோஹி மாவட்டம்
சோஜத் ஆடு

**சோஜத் ஆடு** (*Sojat*) என்பது இந்தியாவின் ராஜஸ்தானில் தோன்றிய ஆட்டு இனமாகும். இது ஜமுனாபாரி ஆட்டின் கலப்பு இனமாகும். இது பாலூட்டும் காலத்தில் மட்டும் எடை குறைவாக இருக்கும். இது சராசரியாக 65 கிலோ எடைவரை வளரும். பெரும்பாலும் இறைச்சி நோக்கத்துக்காக வளர்க்கப்பட்டு இவை பொதுவாக பக்ரி-ஈத் பண்டிகையின்போது பலியிடப்படுகின்றன. 

## மேற்கோள்கள்

பகுப்பு:இந்தியாவில் தோன்றிய ஆட்டு இனங்கள்
பகுப்பு:ஆடுகள்
ஜல்வாடி ஆடு

**ஜால்வாடி ஆடு** (Zalawadi) என்பது இந்தியாவின் குஜராதின் சுரேந்திரநகர் மாவட்டம் மற்றும் ராஜ்கோட் மாவட்டம் பகுதிகளில் இருந்து உருவான ஆட்டினமாகும். இந்த ஆடுகள் பால், இறைச்சி, கம்பளி  உற்பத்திக்குப் பயன்படுத்தப்படுகின்றன. சுரேந்திர பகுதியில் உள்ள மொத்த ஆடுகளின் தொகையில் 27.8% ஜல்வாடி ஆடுகளாகும். இந்த ஆடுகளை உள்ளூரில் தாரா பக்காரி என்றும் அழைக்கின்றனர். 

## விளக்கம்
இந்த ஆடு நீண்ட கால் கொண்டது. இந்த ஆடு பெரும்பாலும் கறுப்பு நிறத்திலும், காதுமடல்கள் மேல் நோக்கி மற்றும் பின்னோக்கி தொங்கியும் இலைவடிவ காதுகளையும் கொண்டிருக்கும்.

## மேற்கோள்கள்

பகுப்பு:ஆடுகள்
பகுப்பு:இந்தியாவில் தோன்றிய ஆட்டு இனங்கள்
காடி ஆடு

**காடி ஆடு** என்பது இந்தியாவில் உள்ள ஒரு வளர்ப்பு செம்மறியாட்டு இனம் ஆகும். இவை இந்தியாவில் காணப்படும் எட்டு செம்மறி ஆட்டு இனங்களில் ஒன்றாகும். இவை இந்தியாவின் வட மிதவெப்ப காலநிலைப் பகுதிகளில் காணப்படுகின்றன. காடி ஆடுகள் அவற்றிடமிருந்து கிடைக்கும் கம்பளி தேவைகளுக்காக வளர்க்கப்படுகின்றன. . சிறிய உடலமைப்பைக் கொண்டது
குறிப்பாக ஜம்மு மாநிலத்தின் கிஸ்த்துவார், படார்வா பகுதிகளில் காணப்படுகின்றன.
குளிர்காலத்தில் இமாசலப்பிரதேசத்தின் குலுவாலி பகுதிகளிலும், கோடைக்காலத்தில் பிர்பாஞ்சல் மலைப்பகுதிகளிலும் படார் பகுதிகளிலும் வளர்க்கப்படுகின்றன.

## பண்புகள்
இவை சிறிய உடலமைப்பைக் கொண்டவை. காடி ஆடுகளில் 10 - 15% ஆடுகளுக்கு மட்டுமே கொம்பு காணப்படும். இவற்றின் வால் சிறியதாகவும், மெல்லியதாகவும் இருக்கும். ஆடுகள் நடுத்தர அளவினதாகவும், சராசரி 26.5 கிலோ எடை கொண்டதாக இருக்கும். குட்டிகள் பிறந்த நேரத்தில் 2.5 கிலோ எடையுடன் இருக்கும். இவை அளவில் சிறியதாக இருந்தாலும் உறுதியானதாகவும், சரிவுகளில் நன்கு ஏறக்கூடியதாகவும் உள்ளன. இவற்றின் காதுகள் சிறியன. இவற்றின் உரோமங்கள் தரமானதாகவும் நீளமானதாகவும் இருக்கின்றன. உரோமங்கள் ஆண்டுக்கு மூன்றுமுறை வெட்டப்படுகின்றன (பிப்ரவரி, சூன் மற்றும் அக்டோபர்). ஆட்டில் ஆண்டுக்கு  1-1.5கி.கி ரோம‍ம் கிடைக்கின்றது. இதன் ரோமங்கள் கம்பளி விரிப்புகள், போர்வைகள் போன்றவை செய்யப் பயன்படுத்தப்படுகின்றன. பொதுவாக, இந்த இன ஆடுகள் வெள்ளை நிறத்தில் இருக்கும். அரிதாக சில காடி ஆடுகள் பழுப்பு மற்றும் கருப்பு கலந்து காணப்படுகின்றன.

## மேற்கோள்கள்

பகுப்பு:இந்தியாவில் தோன்றிய செம்மறி ஆட்டு இனங்கள்
பகுப்பு:செம்மறி ஆடுகள்
பகுப்பு:இமாச்சலப் பிரதேசம்
திருவிடைமருதூர் ரிசிபுரீசுவரர் கோயில்

**திருவிடைமருதூர் ரிசிபுரீசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் திருவிடைமருதூரில் அமைந்துள்ளது.

## இறைவன், இறைவி
இங்குள்ள மூலவர் ரிசிபுரீசுவரர் ஆவார்.  இறைவி ஞானாம்பிகை.

## சிறப்பு
பட்டினத்தார், பத்ரகிரியார், வரகுணபாண்டியன், விக்கிரமசோழன் உள்ளிட்டோர் இக்கோயிலுக்கு திருப்பணி செய்துள்ளனர். அகத்தியர், காசிபர், கௌதம முனிவர், கௌசிக முனிவர் உள்ளிட்ட பலர் வழிபட்ட கோயிலாகும். இக்கோயிலில்  விநாயகர், முருகப்பெருமான், குபேரன்ரே, மகாலட்சுமி, சண்டிகேசுவரர் உள்ளிட்டோர் உள்ளனர். இங்குள்ள நந்திதேவர் செவிகளில் திரவம் வழியும் நிலையில் சிறப்பாகக் கூறப்படுகிறது.

## குடமுழுக்கு
4 மார்ச் 2012 அன்று இக்கோயிலின் குடமுழுக்கு நடைபெற்றுள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
நுவேவா எசிஜா

**நுவேவா எசிஜா** (Nueva Ecija) என்பது பிலிப்பீன்சின் லூசோனின், மத்திய லூசோன் பிராந்தியத்தில் அமைந்துள்ள ஏழு மாகாணங்களில் ஒன்றாகும். இதன் தலைநகரம் மலோலொஸ் ஆகும். இது 1801 ஆம் ஆண்டில் ஸ்தாபிக்கப்பட்டது. இம்மாகாணத்தில் 849 கிராமங்களும், 27 மாநகராட்சிகளும் உள்ளன. இதன் தற்போதைய மாகாண சபை ஆளுநர் *க்சாரினா உமாலி* (Czarina Umali) ஆவார். இதன் மொத்த நிலப்பரப்பளவு 5,751.33 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக நுவேவா எசிஜா மாகாணத்தின் சனத்தொகை 2,151,461 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 12ஆம் மாகாணமாகவும் சனத்தொகையின் அடிப்படையில் 10ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இங்கு 77.8% தகாலாகு மக்கள் வாழ்கின்றனர். இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 370 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 16ஆம் மாகாணம் ஆகும்.
## மேற்கோள்கள்

பகுப்பு:பிலிப்பீன்சின் மாகாணங்கள்